cyanic-selkie/wikianc huggingface dataset:
Բրնձի ալյուր
Ստացում
Բրնձի ալյուրը կարելի է պատրաստել և սպիտակ, և սև բրնձից։ Ալյուր ստանալու համար կեղևով բրիձը մաքրում են, ստանում են մաքուր հում բրինձ, որն այնուհետև մանրացվում է մինչև ալյուր։
Արևելյան Ասիա
Չինաստանում բրնձի ալյուրը կոչում են ժանմիֆեն, իսկ դրա կպչուն տեսակը՝ նումիֆեն։
Ճապոնիայում բրնձի ալյուրը կոչում են կոմեկո, և օգտաործվում է 2 ձևով՝ կպչուն և չոր։ Կպչուն բրինձը անվանում են նաև քաղցր բրինձ, բայց, չնայած դրա անվանման, այն ոչ քաղցր է, ոչ էլ գլյուտեն է պարունակում։ Այն անվանում են կպչուն, քանի որ եփվելուց հետո բրինձը կպչուն է դառնում։ Կպչուն տեսակի ալյուրը պատրաստվում է մի քանի ճանապարհով։ Մի տեսակը, որը ճապոնիայում անվանում են մոչիկո, պատրաստվում է եփված կպչուն բրնձից մոչիգոմե, և օգտագործվում է հիմնականում մոչի ի պատրաստման համար կամ որպես սոուսները պնդացնող միջոց։ Մյուս տեսակը, որը կոչվում է շիրատամակո, ստացվում է աղացած չեփված կպչուն բրնձից և օգտագործվում է հրուշակագործության մեջ։ Ոչ կպչուն տեսակը անվանվում է ջոշինկո․ այն ստացվում է կարճահատիկ բրնձից և օգտագործվում է մեծապես հրուշակագործության մեջ։
Կորեայում բրձի ալյուրը, որը պատրաստում են հիմնականում ոչ կպչուն սպիտակ յապոնիկա (կարճահատիկ) բրնձից, անվանում են սսալ-գարու։ Կպչուն բրինձը անվանում են չափսսալ-գարու, իսկ ոչ կպչուն բրինձը՝ մեփսսալ-գարու։ Կորեայում լայնորեն օգտագործվում են նաև բրնձի ալյուրի այլ տեսակներ․ դարչնագույն բրնձի ալյուր՝ հյոնմի-գարու, և սև բրինձի ալյուր՝ հյունմի-գարու։ Մանրացման տարբեր մեխանիզմներից նույնպես կախված է, թե ինչ տեսակի ալյուր կստացվի։ Թաց-մանրացված բրնձի ալյուրը՝ սյուփսիկ սսալ-գարու, պատրաստվում է ջրով թրջված, չորացված, քարաղացով աղացած և մաղված բրնձից։ Այն նման է խոնավ ավազի, և ձեռքի մեջ սեղմելիս դառնում է փխրուն գունդ։ Այն հիմնականում պահպանում են սառցարանում։ Չոր-մանրացված բրինձը՝ գյոնսիկ սսալ-գարու, պատրաստվում է բրնձի չոր հատիկներից և պահվում է դարակներւմ։ Բրինձի տարբեր տեսակներից և աղալու տարբեր մեթոդներով ստացված ալյուրը օգտագործվում է տարբեր բրնձային տորթերի (տտոկ) և հրուշակեղենի (հանգվա) պատրաստման մեջ։
Հարավարևելյան Ասիա
Ֆիլիպիններում բրնձի ալյուրը ավանդականորեն պատրատվում է չոր եղանակով։ Այն պատրաստվում է չպատրաստված բրինձը թևջելով և թողնելով ամբողջ գիշերը (այսպես այն խմորվում է), այնուհետև ստացվածը մանրացնում են մինչև հարուստ կոնսիստենցիայով և կպչուն բրնձային խմոր, որն անվանում են գալապոնգ։ Այն համարվում է Ֆիլիպինյան ազգային խոհանոցի բազմաթիվ տորթերի և քաղցրեղենի հիմքը։ Կախված ուտեստի տեսակից, դրան կարող են ավելացվել կոկոսի կաթ, ծառի մոխրի մզվածք և այլն։ Գալապոնգը կարելի է պատրաստել թխելով, շոգեխաշելով, եռացնելով կամ տապակելով, որի արդյունքում կարելի ստանալ պուտո կամ բիբինգկա ։
Հարավային Ասիա
Բրինձը լայնորեն օգտագործվում է նաև հնդկական խոհանոցում։ Բրձի ալյուրից պատրաստվելիք ուտեստներից են դոսան, պուտուն, գոլիբաջեն, կորի ռոթին և այլն։ Այն կարելի է խառնել նաև ցորենի, կորեկի չորացրած մրգերի և բանջարեղենի հետ՝ Մաննի պատրաստելու համար։
Բրնձի ալյուրի օգտագործումը մեծ է նաև Բանգլադեշի, Բենգալյան, Ասսամի խոհանոցներում։ Այն օգտագործվում է ռոթի պատրաստելու, նաև որոշ աղանդերների՝ սանդեշ, փիթա (բրնձի տորթեր են, որոնք կարելի է շոգեխաշել կամ տապակել, մատուցել կոկոսի կաթի, քնջութի սերմերի և այլնի հետ) պատրաստելու համար։ Բրձի ալյուրը օգտագործվում է նաև Քիր (տարածված հարավասիական աղանդեր) պատրաստելու համար։
Արևմտյան Ասիա
Այստեղ բրնձի կիրառվում է թուրքական խոհանոցում։
Լատինական Ամերիկա
Բրնձի ալյուրը կենտրոնական ամերիկայում օգտագործվում է պուպուսաս ուտեստը պատրաստելու համար։
Խոհարարություն
Բրնձի ալյուրը կարող է օգտագործվել կոնֆետներ, բրնձի տորթեր, մակարուններ և բուլկիներ պատրաստելու մեջ։ Այն օգտագործվում է նաև շաքարի փոշու փոխարեն՝ կոնֆետները պատելու համար ։
Կոսմետիկա
Բրնձի ալյուրն օգտագործվում է նաև կոսմետիկայի արտարդրության մեջ։
Սնկի մշակություն
Շագանակագույն բրնձի ալյուրը կարող է կոմբինացվել վերմիկուլիտի հետ՝ սնկերի աճեցման գործում։ Ստացված սուբստրատը այնուհետև տեղափոխվում է խոնավ տարայի մեջ. այս մեթոդը համարվում է սունկ աճեցնելու շատ հեշտ և քիչ ծախսատար տարբերակ։.
Արտաքին հղումներ
Կատեգորիա:Բրինձ Կատեգորիա:Ալյուր Կատեգորիա:Ճապոնական հայտնագործություններ Կատեգորիա:Ասիական խոհանոց Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
1131
Կատեգորիա:1131 Կատեգորիա:Տարեթվեր
Թիմ Ռայան
Թիմատի Ջոն Ռայան (Timothy John Ryan, ), ամերիկացի քաղաքական գործիչ, Դեմոկրատական կուսակցության անդամ, ԱՄՆ Ներկայացուցիչների պալատի անդամ (2003 թվականից)։
Կենսագրություն
Ծնվել է 1973 թվականի հուլիսի 16-ին Օհայո նահանգի Նայլզ քաղաքում։ Ավագ դպրոցում խաղացել է ամերիկյան ֆուտբոլ, դարձել է թիմի աստղը քվոտերբեկի դիրքում, սկսել է հանդես գալ հեղինակավոր Յանգստաունի համալսարանի թիմում, սակայն պրոֆեսիոնալ սպորտային կարիերայով հանդես չի եկել ծնկի վնասվածքի պատճառով։ Տեղափոխվել է Բոուլինգ-Գրին նահանգի համալսարան, որն ավարտել է քաղաքագիտության բակալավրի աստիճանով։ Դոկտորական աստիճան իրավամբ ստացել է Նյու Հեմփշիրի համալսարանի իրավունքի դպրոցում, նաև սովորել է Ֆլորենցիայի համալսարանում՝ Փենսիլվանիայի նահանգի համալսարանի իրավունքի դպրոցի միջազգային ծրագրով։ 1995-1997 թվականներին կարիերա է սկսել կոնգրեսական Ջեյմս Թրեֆիկանտի աշխատակազմում, այնուհետև աշխատել է Թրումբուլի շրջանի դատախազի գրասենյակում ։
2001 թվականին ընտրվել Է Օհայոյի Սենատ, 2002 թվականին հաղթել է ԱՄՆ-ի Ներկայացուցիչների պալատի ընտրություններում՝ զբաղեցնելով Թրեֆիկանտի աթոռը, որը դատապարտվել է կոռուպցիոն մեղադրանքներով ։
2006 թվականին պաշտպանել է Secure Fence Act օրինագիծը, որը ենթադրում էր Մեքսիկայի հետ սահմանին արգելքների համակարգ կառուցել անօրինական ներգաղթը կանխելու համար ։
2010 թվականին նախաձեռնել է օրինագիծ՝ ազգային արժույթի փոխարժեքն արհեստականորեն նվազեցնող երկրներից ԱՄՆ ապրանքների ներմուծման համար արգելված մաքսային սակագներ սահմանելու մասին (առաջին հերթին նկատի է առնվել Չինաստանը), որը, սակայն, այդպես էլ չի քննարկվել Սենատի կողմից։ Ի սկզբանե հավանություն է տվել ԱՄՆ-ի համար մատչելի առողջապահության մասին ակտում Ստուպակ-Փիթսի փոփոխությանը, որը նախատեսում էր դաշնային բյուջեից աբորտների ֆինանսավորման սահմանափակում, սակայն 2015 թվականի հունվարին հայտարարել էր կանանց ընտրության ազատության երաշխավորման նկատմամբ իր դիրքորոշման փոփոխության մասին։
2019 թվականի ապրիլի 4-ին պաշտոնապես հայտարարել է 2020 թվականի նախագահական ընտրություններում Դեմոկրատական կուսակցությունից իր թեկնածության առաջադրման համար պայքարի մեջ մտնելու մասին ։
Արտաքին հղումներ
Կատեգորիա:ԱՄՆ-ի համալսարանների շրջանավարտներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի սցենարիստներ
Սինգապուրյան սատանայի անիվ Flyer
Սատանայի անիվը տեղակայված է Ծովային կենտրոնի հարավարևելյան հատվածի մելիորացված հողերի շրջանում։ Անիվի տրամագիծը կազմում է 150 մետր, անիվը կառուցված է եռահարկ շենքի վրա, որտեղ գործում են խանութներ, սրճարաններ, ռեստորաններ, կարուսելի բարձրությունից լայն տեսարան է բացվում քաղաքի և շրջակա տարածքների վրա՝ մոտ  45 կմ շառավղով, երևում են նաև ինդոնեզական կղզիներ Բաթամն ու Բինթանը, ինչպես նաև Ջոհորը  (Մալազիա) ։
Վերջին խցիկը անիվի վրա տեղադրվել է 2007 թվականի հոկտեմբերի 2-ին։ Անիվը սկսել է պտտվել 2008 թվականի փետրվարի 11-ին և հանրության համար պաշտոնապես բացվել է  2008 թվականի մարտի 1-ին։ Բացման օրից հետո առաջին երեք օրերին տոմսի գինը կազմել է  8888 սինգապուրյան դոլար (համարժեք է ԱՄՆ 6271 դոլարին՝ այդ ժամանակվա կուրսով) չինական մշակույթում այդ թիվը բարեհաջող թիվ է համարվում։ Անիվի պատվավոր բացումը տեղի է ունեցել 2008 թվականի ապրիլի 15-ին։
Արտաքին հղումներ
Կատեգորիա:Սինգապուր Կատեգորիա:2008 կառույցներ Կատեգորիա:Սինգապուրի տեսարժան վայրեր
Շպակի (գյուղ, Սմոլենսկի շրջան)
Շպակի (Шпаки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ձորավանք
Ձորավանք, գյուղ Հայաստանի Հանրապետության Գեղարքունիքի մարզի Ճամբարակ համայնքում ։
Գտնվում է Գետիկ գետի ձախ ափին։ Գտնվում է գեղատեսիլ, անտառապատ վայրում, ծովի մակարդակից 1160-1200 մ բարձրության վրա; Բնակչությունը` 176 մարդ (2011 թ.), հայեր։
Նախկինում Ղարաղայա անվան տակ ընդգրկված է եղել Ցարական Ռուսաստանի Ելիզավետպոլի նահանգի Ղազախի գավառում։ Խորհրդային տարիներին մասն է կազմել Հայկական ԽՍՀ Դիլիջանի գավառի, 1930 թվականից Դիլիջանի, իսկ 1937 թվականից` Կրասնոսելսկի շրջանի։ Վերանվանվել է Ձորավանք 1991 թ. ապրիլի 3-ին ։ 1995 թվականից մտնում է ՀՀ Գեղարքունիքի մարզի մեջ։
Բնակչություն
Ըստ ՀՀ 2011 թ. մարդահամարի արդյունքների` Ձորավանքի մշտական բնակչությունը կազմել է 176, առկա բնակչությունը` 161 մարդ ։ Մինչև 1989 թ. բնակեցված է եղել ադրբեջանցիներով, այնուհետ` հայերով։ Ձորավանքի բնակչության փոփոխությունը ժամանակի ընթացքում` ստորև.
Ծանոթագրություններ
Կատեգորիա:Գեղարքունիքի մարզի բնակավայրեր
Սթիգ Հենրիք Հոֆ
Սթիգ Հենրիք Հոֆ (Stig Henrik Hoff, ), նորվեգացի կինոյի, թատրոնի և հեռուստատեսության դերասան։
Կենսագրություն և կարիերա
Սթիգ Հենրիք Հոֆը ծնվել է 1965 թվականի փետրվարի 4-ին Հյուսիսային Նորվեգիայի Ֆինմարք ֆյուլքեի Վադսյո քաղաքում։ Ընտանիքը որոշ ժամանակ ապրել է նաև Բերլևոգում ։ Երբ ապագա դերասանը դարձավ յոթ տարեկան, ընտանիքի հետ միասին տեղափոխվեց Հարավային Նորվեգիա։ Սկզբում ընտանիքը ապրեց Դարբուում, իսկ ավելի ուշ Դրամմենեում ։ Այստեղ Սթիգ Հենրիք Հոֆը սովորում է խոհարարություն։ Երիտասարդ տարիներին Հոֆը նվագում էր հարվածային գործիքներ մի շարք երաժշտական համույթներում ։
Նախքան դերասան դառնալը Սթիգ Հենրիք Հոֆը աշխատանքի անցավ Քրոքստադելվիեում որպես եռակցող մասնագետ իսկ հետո նաև շեֆ-խոհարար Բագատելեի ռեստորանում, որը մայարքաղաք Օսլոյում էր ։ Սթիգ Հենրիք Հոֆի դեբյուտը ֆիլմում տեղի ունեցավ 1991 թվականին, երբ խաղաց ռեժիսոր Սիգվե Էնդրեսենի (Sigve Endresen) «Փոխնակները» ֆիլմում։ Այդ պահից սկսած դերասանի մոտ սկսվեց աստեղային ժամը և նկարահանվեց նորվեգական կինեմատոգրաֆիայի մի շարք ֆիլմերում։ Կինոյից զատ դերասանը նաև համագործակցում է թատրոնների հետ, մասնավորապես «Riksteatret» թատրոնի (ազգային շրջիկ թատրոն) և «Grenland Friteater» (անկախ թատրոն Փորսգրունն քաղաքում) թատրոնի հետ։
«Սառնամանիքից կիզվածը» ֆիլմում նկարահանվելու համար Սթիգ Հենրիք Հոֆին առաջադրեցին «Ամանդա» մրցանակի, որը Օսկարի նորվեգական համարժեքն է ։ Դերասանը հաղթեց որպես լավագույն դերասան Ռուանի Սկանդինավյան ֆիլմերի փառատոնի (1998 թվական) ժամանակ։
Սթիգ Հենրիք Հոֆն ամուսնացած է և ունի չորս դուստր։ Երկու ավագներ՝ Մյուն և Ավրորան (My, Aurora) արդեն չափահաս տարիքի են, առաջին ամուսնությունից են ծնվել, իսկ երկու փոքրերը՝ Լիլի Մաքսիները (ծնված 2008 թվին) և Ռոզալինդը (ծնված 2009 թվականին) (Lily Maxine, Rosalind) երկրորդ ամուսնությունից են լույս աշխարհ եկել։ Երկրորդ կինը դերասանուհի Սյոլյե Բերգմանն է (Sølje Bergman) : Երեխաներից Ռոզալինդի կնքահայրը դարձավ նորվեգացի հայտնի դերասան Աքսել Հենին ։
Ֆիլմագրություն
Ներկայացված են միայն լիամետրաժ գեղարվեստական կինոնկարները։
Արտաքին հղումներ
Կատեգորիա:Նորվեգացի դերասաններ Կատեգորիա:Հեռուստատեսային դերասաններ
1130
Կատեգորիա:1130 Կատեգորիա:Տարեթվեր
Վալերի Զալուժնի
Զալուժնիյ Վալերի Ֆյոդորովիչ (1973, հուլիսի 8, Նովոգրադ-Վոլինսկի շրջան, Ժիտոմիրի մարզ, Ուկրաինական ԽՍՀ), ուկրաինացի զորահրամանատար, 2021 թվականի հուլիսի 27-ից ի վեր Ուկրաինայի Զինված ուժերի գերագույն հրամանատար, 2022 թվականին գեներալ։
Կենսագրություն
Ծնվել է 1973 թվականի հուլիսի 8-ին Նովոգրադ-Վոլինսկիի շրջանում։ 1989 թվականին ավարտել է քաղաքային թիվ 9 դպրոցը, ընդունվել է Նովոգրադի մեքենաշինական տեխնիկում, որն էլ 1993 թվականին ավարտել է գերազանց առաջադիմությամբ ։
Հետագայում ընդունվել է Օդեսայի Բարձրագույն ուսումնական հաստատության ընդհանուր զինվորական պատրաստության ֆակուլտետ։ 1997 թվականին ուսումն ավարտել է գերազանց առաջադիմությամբ, ինչից հետո անցել է զինվորական ծառայության բոլոր աստիճանները, այն է՝ դասակի հրամանատար, ուսումնական դասակի հրամանատար, ուսումնական վաշտի հրամանատար, կուրսանտների վաշտի հրամանատար, գումարտակի հրամանատար։
2005 թվականին ընդունվել է Ուկրաինայի Ազգային ակադեմիական պաշտպանության նախարարություն, 2007 թվականին ուսումն ավարտել է ոսկե մեդալով, նշանակվել է 24-րդ առանձին մեխանիկական բրիգադի շտաբի հրամանատարի առաջին տեղակալ։ Այդ պաշտոնում հաջողությամբ ծառայել է երկուսուկես տարի ։
2009-2012 թվականներին ղեկավարել է 51-րդ առանձին մեխանիկական բրիգադը ։
2014 թվականին ավարտել է Ուկրաինայի Իվան Չերնյախովսկու անվան Պաշտպանության ազգային համալսարանը։ Որպես օպերատիվ-ռազմավարական պատրաստության լավագույն շրջանավարտ պարգևատրվել է Մեծ Բրիտանիայի թագուհու թրով ։
2017 թվականին ստացել է գեներալ-մայորի կոչում։
2017 թվականին դարձել է շտաբի հրամանատար, Ուկրաինայի Զինված ուժերի «Արևմուտք» Ցամաքային ստորաբաժանման հրամանատարի առաջին տեղակալ ։
2018-2019 թվականներին եղել է Ուկրաինայի օպերատիվ շտաբի պետ, Միավորված հրամանատարական ուժերի հրամանատարի առաջին տեղակալ։
2019 թվականից ի վեր եղել է «Հյուսիս» օպերատիվ ստորաբաժանման հրամանատար։
2021 թվականի հուլիսի 27-ին նշանակվել է Ուկրաինայի Զինված ուժերի հրամանատար, փոխարինել է Ռուսլան Խոմչակին ։
Նրան անվանում են որպես ամենաշատ նվիրվող գեներալներից մեկը, ով հասկանում և ընդունում է զինվորների և կրտսեր սպաների խնդիրները ։ Որպես Ուկրաինայի բարձրակարգ սպաների ներկայացուցիչ և Դոնբասում տեղի ունեցող ռազմական գործողությունների մասնակից, դրական է վերաբերում երիտասարդ մարդկանցով անձնակազմի համալրմանը։
Որպես գերագույն հրամանատար Վալերի Զալուժնին ասել է. «Ըստ ՆԱՏՕ-ի ստանդարտների Ուկրաինայի Զինված ուժերի բարեփոխումների ընդհանուր ընթացքը մնում է անփոփոխ։ Եվ այստեղ կարևոր են սկզբունքները։ Փոփոխություններ պետք է կատարվեն նախ և առաջ մարդկանց նկատմամբ խաղաղության դրսևորմամբ։ Ես կցանկանայի, որպեսզի դուք մարդկանց շրջվեիք դեմքով որպես սեփական ենթակաների։ Իմ վերաբերմունքը մարդկանց նկատմամբ չի փոխվել իմ ծառայության ողջ ընթացքում» ։
Սքոթ Աարոնսոն
Սքոթ Ջոել Աարոնսոն (Scott Joel Aaronson, ), հաշվողական մեքենաների և համակարգերի տեսության բնագավառի մասնագետ, Տեխասի Օստինի համալսարանի համակարգչային գիտությունների ֆակուլտետի դասախոս։
Կենսագրություն
2000 թվականին Կոռնելի համալսարանում ստացել է տեսական ինֆորմատիկայի բակալավրի աստիճան և 2004 թվականին, Ումեշա Վազիրանի ղեկավարությամբ, Կալիֆոնիայի Բերկլի համալսարանում՝ փիլիսոփայության դոկտորի աստիճան ։
Դոկտորական դիսերտացիայի պաշտպանությունից ու Հեռանկարային հետազոտությունների ինստիտուտում և Վաթեռլոոյի համալսարանում գիտական աշխատանքով զբաղվելուց հետո՝ 2007 թվականից, սկսել է աշխատել Մասաչուսեթսի տեխնոլոգիական ինստիտուտում։ 2016 թվականից աշխատել է Տեխասի համալսարանում (Օստինա)՝ պրոֆեսորի հաստիքային պաշտոնում։ Նրա հիմնական հետաքրքրության բնագավառը Քվանտային համակարգիչներն ու հաշվողական բարդության տեսությունն է։
Համարվում է վիքի Complexity Zoo հիմնադիր, որը քարտացուցակագրում է բոլոր հաշվողական բարդության դասերը, հանրաճանաչ Շտետլ-Optimized բլոգի հեղինակը և «Ո՞վ կարող է ասել մեծ թիվ» էսսեն (Who Can Name the Bigger Number?) ։ Վերջին աշխատանքը, որը լայն տարածվել է ակադեմիական շրջաններում, օգտագործում է աշխատասեր կուղբի  թվերի հայեցակարգը, Տիբոր Ռադոյի օգտագործած տեսքով՝ մանկավարժական իրադրություններում  հաշվողական սահմանափակումները ցուցադրելու համար։ Նա նաև դասավանդել է «Քվանտային հաշվարկները Դեմոկրիտի ժամանակներից» (Quantum Computing Since Democritus)  ամփոփիչ ասպիրանտական դասընթաց, որի ձայնագրությունները հասանելի են համացանցում, և որոնք, Քեմբրիջի համալսարանի հրատարակչությունը պատրաստվում է գրքի տեսքով հրապարակել , որը պետք է հավաքի առաջին հայացքից բոլորովին տարբեր այնպիսի թեմաներ, ինչպիսիք են Քվանտային մեխանիկան, հաշվարկելիությունը, կամքի ազատությունը, կանապարհորդությունը ժամանակի միջով, մարդաբանական սկզբունքը և այլն։ Սքոթ Աարոնսոնի «Քվանտային համակարգիչների սահմանափակում» (The Limits of Quantum Computers) հոդվածը հրապարակվել է Scientific American , և նա 2007 թվականին հրավիրված զեկուցող է եղել Foundational Questions in Science Institute կոնֆերանսում։ Աարոնսոնին հաճախ են մեջբերում ոչ ակադեմիական մամուլում , ինչպես օրինակ՝ Science News , The Age , ZDNet , Slashdot , New Scientist , Նյու Յորք Թայմս և Forbes ։
Միջադեպեր
2007 թվականի հոկտեմբերին, երբ Աարոնսոնը գովազդային գործակալությանը մեղադրել է դասախոսության գրագողության մեջ, որը գրել էին իրենց գովազդում քվանտային մեխանիկայի թեմայով, հայտնվել է զանգվածային լրատվության միջոցների ուշադրության կենտրոնում ։ Նա հայտարարել է, որ Ricoh Australia գովազդը՝ ստեղծված Love Communications գործակալության կողմից, տեղակայված Սիդնեյում, գործնականորեն բառացի փոխառնել է լեկցիայի նյութը ։ Աարոնսոնը գործակալությունից էլեկտրոնային փոստով ստսացել է ներողական նամակ, որուն նրանք պնդում էին, որ իրավաբանի կոնսուլտացիաները զբաղեցրել է իրեն գիտենալ, որ մտավոր սեփականության օրենքը չի կարելի խախտել։ Չլինելով բավարարված, Աարոնսոնը գերադասել է շարունակել դատական գործը, չի ընդունել խախտման ֆակտը, գնացել է աշխարհի դեմ, գումարը փոխանցել է երկուական ընտրված կազմակերպություններին ։
Ծանոթագրություն
<references group="" responsive="1">
Արտաքին հղումներ
Կատեգորիա:Հրեա գիտնականներ
Արարատի մարզն Արցախյան ազատամարտում
Շարժման փուլեր
Շարժումն ունեցել է զարգացման մի քանի փուլ՝ կախված Ղարաբաղյան պատերազմի ընթացքից։ Առաջին փուլը ուժերի համախմբման, սահմանամերձ գոտում հերթապահության հաստատման, ընդհատակյա կազմակերպությունների ստեղծման և ամրապնդման շրջանն էր։ Երկրորդ փուլը բնութագրվել է պատերազմական գործողությունների զարգացմամբ՝ պայմանավորված կամավորական շարժման ուժեղացումով, ձեռք է բերել համընդհանուր բնույթ։ Երրորդ փուլը կապված է Շուշիի ազատագրման, Լաչինի մարդասիրական միջանցքի բացման շնորհիվ ռազմաճակատում աոաջացած բեկման հետ։ Մարզում ավարտվել է հայրենասիրական ուժերի միավորումը։ Չորրորդ փուլում (1992-1994) մարզի կամավորական ջոկատները ՊԲ զորամիավորումների կազմում մասնակցել են Մարտակերտի, Լաչինի, Քելբաջարի, Զանգելանի, Ֆիզուլիի, Աղդամի, Կուբաթլուի և այլ շրջանների ազատագրմանը։ Զինադադարից հետո մարզի ազատամարտիկների մի մասն ընդգրկվել է ՀՀ բանակի ստորաբաժանումների մեջ։
Շարժման մասնակիցներ
Արարատի շրջանում Շարժումը ղեկավարել է Վ. Սաոթյանը։ Ուժերի համախմբման գործում կարևոր դեր են խաղացել նաև Դ. Զադոյանը, Ա. Մարզպանը, Ա. Ղազարյանը, Ռ. Ավետիսյանը, Բ. Դավթյանը, Գ. Գփգորյանը, Կ. Գարեզինյանը, Ռ. Թևանյանը, Ս. Ադամյանը, Ռ. Մարտիրոսյանը, Մ. Հարությունյանը և ուրիշներ։ 1988-1989 թվականներին շրջանի Արարատ, Արմաշ, Ավշրա, Երասխ, Լուսառատ, Վեդի, Վանաշեն, Սուրենավան, Արրցաձոո Սևակավան, Նոր Կյանք, Փոքր Վեդի, Տափերական, Ոսկետափ, Շաղափ, Սիսավան գյուղերում և Արարատ քաղաքում (3 ջոկատ) կազմավորվել են կամավորական ջոկատներ։ Նրանց միջոցով Նախիջևանի սահմանին կազմակերպվել է շուրջօրյա հերթապահություն։ Վ. Սարգսյանի գլխավորությամբ կազմավորվել է ռազմական խորհուրդ (անդամներ Դ. Զադոյան, Ա. Մապըսյան, Ա. Ղագրայան, Բ. Դավթյան, Ռ. Ավետիսյան, Պ. Զուռնաչյան, Դ. Գրիզորյան, Ս. Ադամյան)։ Արարատի կամավորականների առաջին մարտական գործողությունը՝ Դ. Զադոյանի ղեկավարությամբ, Քյարքի գյուղի ազատագրումն էր 1990 թվականի հունվարի 14-15-ին։ Ազատագրված Քյարքիում տեղավորվել են Ադրբեջանից բռնագաղթած 52 ընտանիք, գյուղը վերանվանվել է Տիգրանաշեն՝ այստեղ զոհված «Ավշսո» ջոկատի ազատամարտիկ Տիգրան Մելիքյանի անունով։ 1990 թվականի հունվարի 18-ին տեղի է ունեցել Երասխի ինքնապաշտպանությանը։
Արտաշատի շրջանում 1988 թվականի մարտին ստեղծվել է Ղարաբաղ կոմիտե, որի փոխնախագահ Հ. Ասատրյանի, անդամներ Խ. Թադևոսյանի, Է. Վարդանյանի նախաձեռնությամբ 1989 թվականից սկսած կազմավորվել են կամավորական ջոկատներ Արտաշատ քաղաքում (5) և շրջանի Բերքանուշ, Այգեստան, Մրգավան, Այգեզարդ, Այգեպատ, Շահումյան, Դալար, Մասիս, Նուռշեն, Մխչյան, Դիմիտավ, Կանաչուտ, Դվին, Քաղցրաշեն, Ոստան, Լանջազատ, Բարձրաշեն գյուղերում։
Ստեղծված ջոկատներ
1988 թվականին ստեղծվել են Արտաշատի «Մուշի Երկրապահ միացյալ ջոկատների շտաբները (միացյալ ջոկատների գլխավոր հրամանատար Լ. Սաղաթելյան, անդամներ՝ Յու. Ստեփանյան, Հ. Ասատրյան, Մ. Մարգարյան, Մ. Ավագյան, Ս. Մանջիկյան, Խ. Թադևոսյան, Հ. Մնացակատյան, Է. Վարդանյան, Հ. Խաչատրյան, Ա. Գոլեզյան, Կ. Վարդանյան, Մ. Հովհաննիսյանին՝ Արտաշատի մոտոհրաձգային գումարտակը (հրամանատար՝ Մ. Ավագյան)։ Ջոկատներ 1-ին առանձին, Արտաշատի, «Արծիփ5», «Արծիվ-28» գումարտակների կազմերում մասնակցել են Արարատի (Երասխ), Կապանի, Գոփսի, Նոյեմբերյանի, ԼՂՀ Շահումյանի (Բուզլուխ, էրքեջ, Մանաշիդ, Վերինշեն), Լաչինի, Մարտակերտի (Հակոբ Կամարի, Դրմբոն, Ումուտլու, Չլդրան Ֆիզուլիի (Մարջալու, Մուսաբեյլխ, Հորադիզ , այլ շրջանների ինքնապաշտպանական և ազատագրական մարտերին։
Շրջանից ՀՀ «Արիություն» մեդալով պարգևատրվել է 41 և զոհվել 45 ազատամարտիկ։
Մասիսի շրջանում բնակվող ադրբեջանցիները Շարժման առաջին փուլում, առանց որևէ միջադեպի, աստիճանաբար հեռացել են շրջանի գյուղերից։ Հետագայում շրջանի Մասիս ավանում, Այնթապ, Դարակերտ, Խարբեոլ, Ջոոհովիտ, Արևաբույր, Աայաթ-Նովա և այլ գյուղերում կազմավորվել են կամավորական ջոկատներ։ 1989 թվականին Մարմարաշենում կազմավորված կամավորական ջոկատը (հրամանատար՝ Գ. Մանուկյան) «Շինջոկատ» անվամբ մեկնել է ԼՂՀ Հադրութի շրջան և մասնակցել Խծաբեոլ, Պետասաշեն, Ապիտակաշեն, Արփագյադուկ գյուղերի ինքնապաշտպանական մարտերին։ 1989 թվականի նոյեմբերին շրջանի կամավորական ջոկատների միավորմամբ ստեղծվել է Մասիսի կամավորական ջոկատը, որը 1991 թվականին անվանակոչվել է «Զոտվա Անդրանիկ» (հրամանատար՝ Գ. Մանուկյան)։ 1993 թվականին ջոկատի հիմքի վար կազմավորվել է Մասիսի մոտոհրաձգային գումարտակը։ Ջոկատներն առանձին, «Զորավար Անդրանիկ» մարտական ջոկատի կամ գումարտակի կազմերում մասնակցել են ՀՀ Արարատի (Երասխ),Նոյեմբերյանի (Ասկեպար), Մեղրիի, ԼՂՀ Ասկերանի (Խոջսղու), Շահումյանի, Մարտակերտի, Շուշիի, Լաչինի, Կուբաթլոփ, Ֆիզուլիի շրջանների ինքնապաշտպանական և ազատագրական մարտերին։
Պարգևատրություններ
Շրջանից ԼՂՀ «Մարտական խաչ» 2-րդ աստիճանով պարգևատրվել են Հ. Թադևոսյանը (հետմահու), Ա. Հայոսպետյանը, Գ. Գևորգյանը, Ա. Փիլոյանը, ՀՀ «Արիություն» մեդալով 58, «Մայրական երախտագիտություն Արցախի քաջորդիներին» հուշամեդալով՝ 6, զոհվել է 136 ազատամարտիկ։
Կատեգորիա:Արցախյան պատերազմ Կատեգորիա:Արարատի մարզի պատմություն
Մեձանա
Մեձանա (Mezzana), կոմունա Իտալիայի Տրենտինո Ալտո Ադիջե մարզի Տրենտո գավառում ։
Բնակչությունը կազմում է 873 մարդ (2008 թվականի մարդահամարի տվյալներով)։ Բնակչության խտությունը՝ 32 մարդ/կմ²։ Տարածքը՝ 27 կմ²։ Փոստային ինդեքս՝ 38020։ Հեռախոսային կոդ՝ 0463։
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
1129
Կատեգորիա:1129 Կատեգորիա:Տարեթվեր
(8184) Լյուդերկ
(8184) Լյուդերկ (Luderic), աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 16-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,020203 ա. մ., առավելագույնը մոտենում է 2,8786 ա. մ. հեռավորության վրա և հեռանում 3,1618 ա. մ. ։ Արեգակի շուրջ մեկ ամբողջական պտույտ է կատարում 1917,13 երկրային օրվա ընթացքում, իր ուղեծրով շարժվելով միջինում 0,18778 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,79° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1128
Կատեգորիա:1128 Կատեգորիա:Տարեթվեր
Wolves
Wolves (հայ․՝ «Գայլեր»), ամերիկացի երգչուհի Սելենա Գոմեսի և դիջեյ Մարշմելոույի երգը։ Գրվել է Սելենա Գոմեսի, Էլլի Տամպոսիի, Լուի Բելլի, Բրայան Լիի, Կարլ Ռոուզենի և Marsmello-ի կողմից։ Որպես պրոդյուսերներ հանդես են եկել Ուոթն ու Marshmello-ն։
Նախապատմություն
Marshmello-ն Սելենա Գոմեսի հետ համագործակցության մասին առաջին անգամ հայտարարել է 2017 թվականի հուլիսի 22-ին՝ Twitter-ի իր էջում գրելով. «Ծնունդդ շնորհավոր, Սելենա Գոմես։ Չեմ կարողանում համբերել, թե երբ է աշխարհը լսելու այն, ինչի վրա մենք աշխատում ենք» ։
2017 թվականի օգոստոսի 15-ին դիջեյը գրել է, որ Գոմեսի վոկալը «հնչում է կատարելապես անհավատալի» իր երգում՝ պատասխանելով երկրպագուին, որը հարցրել է համագործակցության մասին ։
San Diego’s Energy 103.7 FM-ին տված հարցազրույցում Գոմեսը պատմել է համագործակցության մասին. «Սա իսկապես հիանալի է։ Այն (երգը) այս աշխարհում է, նրա աշխարհում, և ես մտնում եմ այնտեղ ու բերում իմ ոճը»։ Երգչուհին այն անվանել է գեղեցիկ երգ, ինչպես նաև իր ամենասիրելիներից մեկը ։
2017 թվականի սեպտեմբերի 25-ին Գոմեսի էջի հետևորդներից մեկը դիմել է Մարշմելոույին Թվիթերի միջոցով և խնդրել «ակնարկել» երգի մասին, ինչին դիջեյը պատասխանել է. «Շատ շուտով», ինչի հետևանքով լուրեր են տարածվել երգի մոտալուտ թողարկման մասին ։
2017 թվականի հոկտեմբերի 6-ին «You & Me» սինգլի և Migos-ի, TM88-ի ու Southside-ի հետ համագործակցության մասին հայտարարելու հետ միասին դիջեյը երկրպագուներին հավատացրել է, որ շուտով կթողարկվի Գոմեսի հետ ձայնագրված երգը ։
2017 թվականի հոկտեմբերի 19-ին Սելենա Գոմեսն ու Մարշմելոուն սոցիալական կայքերում պաշտոնապես հայտարարել են իրենց համագործակցության մասին և հրապարակել երգի թողարկման ամսաթիվը։ Սելենա Գոմեսը տեղադրել է լուսանկարներ նկարահանման աշխատանքներից ։
Թողարկում
Երգը թողարկվել է Beats 1 ռադիո-շոուում։ Ավելի ուշ երգը հասանելի է դարձել գնման ու սթրիմինգի համար ։
Կոմերցիոն հաջողություն
Երգն ընդգրկվել է բրիտանական UK Singles Chart 16-րդ հորիզոնականում, իսկ երեք շաբաթ անց հասել է իններորդ հորիզոնական՝ դառնալով չորրորդ ստեղծագործությունը Գոմեսի կարիերայում, որ ընդգրկվել է տվյալ երկրի հիթ-շքերթի լավագույն տասնյակում։ Մեծ Բրիտանիայում երգի վաճառված օրինակների քանակը հասել է 200 հազարի, ինչի շնորհիվ այն ստացել է արծաթե հավաստագիր ։
Ավստրալիայում երգն զվաղեցրել է 15-րդ հորիզոնականը երկրի ARIA հիթ-շքերթում։ Երկու շաբաթ անց այն հասել է իններորդ հորիզոնականի՝ դառնալով երրորդ երգը («Good for You» և «It Ain’t Me» երգերից հետո) Գոմեսի կարիերայում, որ ընդգրկվել է այդ հիթ-շքերթի լավագույն տասնյակում։ Հետագայում այն հասել է հինգերորդ հորիզոնականին ։
Թողարկումից հետո երգն զբաղեցրել է 69-րդ հորիզոնականը կանադական հարյուր լավագույն երգերի հիթ-շքերթում, իսկ մեկ շաբաթ անց բարձրացել իններորդ հորիզոնական։ Երգն ստացել է կրկնակի պլատինե հավաստագիր՝ երկրի տարածքում վաճառվելով 160 000 օրինակով ։
Wolves երգն ընդգրկվել է Միացյալ Նահանգների հիթ-շքերթի լավագույն քսան երգերի ցանկում։ Այնտեղ երգը վաճառվել է ավելի քան 500000 օրինակով և ստացել ոսկե հավաստագիր։
Քննադատություն
Երգը, որ գրվել է Սելենա Գոմեսի, Էլլի Տամպոսիի, Լուի Բելլի, Բրայան Լիի, Կարլ Ռոուզենի և Մարշմելոույի կողմից, նկարագրվել է որպես «քնարական էլեկտրոնային խորտիկ» և «պուլսային EDM», որը «կորել է 80-ականների փոփում» ։
Billboard-ից Քեյթլին Քելլին նշել է, որ Wolves երգը բացահայտում է «խավարն ու մութը», իսկ Գոմեսը երգում է էլեկտրոնային կիթառի նվագակցությամբ և երգն անվանել է «գրեթե փոփ քանթրի» ։
Beats 1-ի համար Զեյն Լոուին տված հարցազրույցում Գոմեսը հայտարարել է, որ երգւ տեքստը խորը կերպով արտահայտում է այն, ինչ ինքն զգացել է, երբ ձայնագրում էր երգը ։
Կենդանի կատարումներ
2017 թվականի նոյեմբերի 19-ին Սելենա Գոմեսն ու Մարշմելոուն առաջին անգամ կատարել են «Wolves» երգը American Music Awards 2017-ում։
Հավաստագրումներ
! scope="row"| Portugal (AFP)
Հովհաննես Դևեջյան
Հովհաննես Հակոբի Դևեջյան (Տևեճյան, Արմեն Սևան, հայ հասարակական-քաղաքական գործիչ, գրող, լրագրող, մանկավարժ։ ՀՅԴ կուսակցության անդամ։
Կենսագրություն
Հովհաննես Դևեջյանը ծնվել է 1892 թվականի հունվարի 15-ին, Մաշկերտ (Խարբերդի գավառ) գյուղում։ 1903 թվականին ընտանիքի հետ տեղափոխվել է Հալեպ։ Ավարտել է տեղի Ներսեսյան (1908), Կ. Պոլսի Պերպերյան (1911) վարժարանները, Կ. Պոլսի իրավաբանական համալսարանը (1914), Պահեստի սպայական վարժարանը (1915): Խուսափելով թուրքական բանակ զորակոչվելուց՝ Առաջին աշխարհամարտի (1914-1918) տարիներին ապաստանել է Բուլղարիայում։ 1918 թվականին՝ «Հայաստան» (Սոֆիա) թերթի խմբագիր։ 1919 թվականին Երևանում մասնակցել է ՀՀԴ 9-րդ ընդհանուր ժողովին, ապա նշանակվել ՀՀԴ բյուրոյի քարտուղար, միաժամանակ վարել է ՀՀ (1918-1920) Նախարարների խորհրդի քարտուղարության հայերենի բաժինը։ 1921 թվականի Փետրվարյան հակախորհրդային ապստամբության (փետրվարի 18 - ապրիլի 2) ժամանակ եղել է Ախտայի (Հրազդան) շրջանի Հայրենիքի փրկության կոմիտեի նախագահը։ Ապստամբության պարտությունից հետո անցել է Զանգեզուր, նշանակվել Լեռնահայաստանի Հանրապետության (1920 թվականի դեկտեմբեր-1921 թվականի հուլիս) արդարադատության ու կրթության նախարար։ Ապա Գարեգին Նժդեհի, Սիմոն Վրացյանի և այլոց հետ անցել է Պարսկաստան։ 1925-1934 թվականներին Սոֆիայում դասավանդել է Մեսրոպյան ճեմարանում, խմբագրել է «Արաքս» օրաթերթը, 1934-1944 թվականներին՝ Բուխարեստում ազգային վարժարանների տնօրեն, կատարել է նաև հասարակական-քաղաքական աշխատանք։ 1947 թվականի ապրիլին ձերբակալվել է Բուխարեստի շրջակայքում, տեղափոխվել Մոսկվա, ապա՝ Երևան։ Դաշնակցական և հակախորհրդային գործունեության համար դատապարտվել է 20 տարվա ազատազրկման, պատիժը կրել է ՌԽՖՍՀ Վլադիմիր քաղաքում՝ Գարեգին Նժդեհի հետ նույն բանտախցում ։ Եղել է Գարեգին Նժդեհի գաղափարական ու մարտական ընկերը։
1956 թվականի սեպտեմբերին ազատվել է և մեկնել ընտանիքի մոտ՝ Բուենոս Այրես։ Զբաղվել է հասարակական, կուսակցական և մանկավարժական գործունեությամբ, վարել է «Արմենիա» օրաթերթի խմբագրությունը։ 1963-1976 թվականին՝ Խրիմյան կրթական հիմնարկության տնօրեն։ Հեղինակ է արձակ և չափածո ստեղծագործությունների։ Ուշագրավ է «Բանտարկեալի մը յուշերը. Տառապանքի տարիներ Գ. Նժդեհի հետ» (1970) հուշագրությունը ։
Արտաքին հղումներ
Կատեգորիա:Հայ գրողներ Կատեգորիա:Հայ լրագրողներ Կատեգորիա:Հայ մանկավարժներ Կատեգորիա:Հայ հասարակական գործիչներ Կատեգորիա:Հայ քաղաքական գործիչներ
Մորալիտե
Մորալիտե (Moralité < - «բարոյական»), արևմտաեվրոպական 15-16-րդ դդ. ալեգորիկ բարոյախոսական դրամա ։
Մորալիտեի գործող անձինք արատների ու առաքինությունների մարմնավորված խորհրդանիշ են։ Սյուժեն ոգով կրոնական է, սակայն ձևով աշխարհիկ է։ Մորալիտեն ձգտել է իրական կյանքի իրավիճակների վերապատկերման, որն էլ նրան տարբերում է միստերիաներից ու միրակլներից։ Համաշխարհային դրամատուրգիայի որոշներ կերպարներ ակունքվում են մորալիտեից, օրինակ՝ շեքսպիրյան Ֆալստաֆը գալիս է Հին Մեղքից, մոլիերյան Հարպագոնը՝ Ժլատությունից։
Ծանոթագրություններ
Կատեգորիա:Դրամատիկական սեռի ժանրեր‎ Կատեգորիա:Թատրոնի ժանրեր Կատեգորիա:Միջնադարյան գրականություն Կատեգորիա:Գրական ժանրեր Կատեգորիա:Թատրոնի պատմություն Կատեգորիա:Ֆրանսերեն բառեր և արտահայտություններ Կատեգորիա:Թատրոն Կատեգորիա:Միջնադարի մշակույթ Կատեգորիա:Քրիստոնեություն Կատեգորիա:Գրական տերմինաբանություն Կատեգորիա:Պիեսներ Կատեգորիա:Դրամատուրգիա Կատեգորիա:Ոճեր
Պոդպլեշա
Պոդպլեշա (Підплеша), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Պոդպլեշա գյուղում բնակվում էր 1 244 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր
Մացկովա Լուչկա (գյուղ, Լուբնիի շրջան)
Մացկովա Լուչկա (Мацкова Лучка), գյուղ Ուկրաինայի Պոլտավայի մարզի Լուբնիի շրջանում։
Ակակի Դևաձե
Ակակի Դևաձե, խորհրդային և վրացի ֆուտբոլիստ, խաղացել է դարպասապահի դիրքում։
Ակումբային կարիերա
1995 թվականին Դևաձեն լքեց Վրաստանը և տեղափոխվեց ռուսական «Ռոստով»։ Ռուսաստանում նա դառնում է հանրության կողմից սիրված խաղացող, նրա մասին գրվել են երգեր։ Երկրպագուները նրան տվել են «աշխարհի ամենալավ Ակակի» մականունը։ Հենց այդ տարի Դևաձեն եղել է Վրաստանի տարվա լավագույն ֆուտբոլիստ, դառնալով առաջին դարպասապահը ով արժանացավ այդ տիտղոսին։ Սակայն մարզիչ Սերգեյ Անդրեևի հետ ունեցած կոնֆլիկտի պատճառով կես տարի խաղադաշտ դուրս չեկավ, ինչը ընդհատեց նրա կարիերայի զարգացումը։ Չնայած դրան, Դևաձեին վստահում էին թիմի երկրպագուները, դա նրան ուժ էր տալիս վերադառնալ ֆուտբոլ ։
Դևաձեին վաճառեցին Իսրայելի առաջնությունում հանդես եկող «Հապոյել Թայբեյին»։ Առաջին խաղերում Դևաձեն խաղաց անհամեմատ լավ։ Չնայած նրան, որ իր թիմը համարիա բոլոր խաղերում պարտվեց խոշոր հաշվով, վրացի դարպասապահը շատ անգամներ ճանաճվել է տուրի լավագույն խաղացող։ Իսկ այն բանից հետո երբ «Հապոյելը» թուլացավ Դևաձեն պայմանագիր կնքեց «Մաքքաբի Իրոնիի» հետ, որը նրան համեմատած երկրի մնացած ակումբների հետ առաջարկեց լավագույն պայմանները։ Նոր ակումբում նա խաղաց բարձր մակարդակով, այդ թվում վերջին տուրի «Հոպոյել Քֆար-Սավայի» դեմ խաղում նա ճանաչվել է խաղի լավագույն ֆուտբոլիստ, խաղն ավարտվել է 2:2 հոշվով։ Իսրայելում Դևաձեի համար վերջին ակումբը եղավ «Աշդոդը» ։
2000 թվականին Դևաձեն վերադառնում է Վրաստան և դառնում թբիլիսական «Մերանի»։ Երկու տարի անց նա դարձավ «Կազբեկ Թբիլիսիի» ֆուտբոլիստ, որտեղ խփեց իր կարիերայի միակ գոլը։ Դևաձեի հաջորդ ակումբը եղավ «Թբիլիսիի Սպարտակը», թիմում մնալով մեկ մրցաշրջան տեղափոխվեց «Թբիլիսի» ակումբ, հետո վերադարձավ «Սպարտակ»։ Դևաձեի վերջին ակումբը դարձավ «Զուգդիդի Մգլեբին»։
Կարիերան հավաքականում
Դևաձեն խաղացել է Վրաստանի հավաքականում 1992, 1996 թվականներին և 2004-ից 2005 թվականները։ Ընդհանուր նա խաղացել է 20 խաղ։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Դինամո Թբիլիսիի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Պատրիսիա Մեյ
Պատրիսիա Մեյ (Patricia May Urzúa), չիլիացի մարդաբան։
Տուֆակերտ նստարան
մինի| Տուֆակերտ նստարանը Ավետիք Իսահակյանի տուն-թանգարանում։ Տուֆակերտ նստարան, գտնվում է [[Ավետիք Իսահակյանի տուն-թանգարան (Երևան)|Ավետիք Իսահակյանի տուն-թանգարանի այգու խորքում՝ ստվերոտ թթենու ներքո։ Նվեր Ավետիք Իսահակյանի ծննդյան 80-ամյակին։
Պատրիսիա Մեյ
Կենսագրություն
1979 թվականին ավարտել է Չիլիի համալսարանը։ Եղել է «El Sábado» և «El Mercurio» ամսագրերի սյունակագիր ։ 2001 թվականին Չիլիի կառավարության կողմից ճանաչվել է նշանավոր կին սոցիալական գործընթացներում ավանդի ներդրման համար ։ 2004, 2005, 2006, 2008 և 2011 թվականներին ընդգրկվել է «Չիլիի 100 կին առաջնորդների ցանկում»։ 2007 թվականի հուլիսի 18-ին Լաուրա Ռոդրիգես հիմնադրամի կողմից Չիլիում սոցիալական և քաղաքական արժեքների հարստացման համար արժանացել է մրցանակի ։
Տուֆակերտ նստարան
Պատմություն
Իսահակյանը Հովհաննես Թումանյանի դստերը՝ Թամարին, հայտնել է այգում նստարան ունենալու իր ցանկությունը։ Թամարը մասնագիտությամբ ճարտարապետ էր և նրա առաջարկությամբ, Հայաստանի ճարտարապետների միությունը, Ռաֆայել Իսրայելյանի նախագծով, տուֆակերտ նստարան է նվիրում Իսահակյանին։ Ճարտարապետներն իրենք են բերում նստարանը։
Վարպետը շատ էր սիրում աշխատասենյակից դուրս գալ պատշգամբ, իջնել այգի, նստել նստարանին և նայել բնության փոփոխվող պատկերներին ։
Նստարանի զարդամոտիվներ
Նստարանն ունի ծնող զույգ բուսանախշ թիկնակներ։ Մեջքի թիկնակի ալիքանախշերը կապված են ջրի պաշտամունքի հետ, որոնք Ռաֆայել Իսրայելյանի ճարտարապետական ձևվածքների առանձնահատկություններից են։ Նույնը կարելի է ասել թևի թիկնակների եզրերի ալիքանախշերի վերաբերյալ, սակայն, ի տարբերություն մեջքի հենակի թևքերի, թիկնակների ալիքանախշերը հակառակ ուղղությամբ են թեքված։ Հիմնականում սա կապված է լինում դրական և բացասական միֆային ուժերի հետ, որոնք ևս բացառություն չեն Ռ. Իսրայելյանի գործերում, սա նաև մեկ այլ դիտարկմամբ կապված է Սասնա ծռերի հետ, որտեղ ևս ջուրն ու ջրի պաշտամունքը հենց էպոսի հիմնանյութն են։ Այսպիսով սույն տուֆակերտ նստարանը բացի հիմնական գործառույթը կատարելուց, ունի նաև հետաքրքիր զարդամոտիվային լուծումներ, որոնք այս նստարանը ուղղակի վերածում են Հուշարձանի։ Բացի դրանից սույն հուշարձանի վրա առանձնանում են ծաղկային նշանները. սրանք որպես պտուղ են ներկայանում, իսկ ծնող զույգ նախշամոտիվի հետ՝ եռանկյունու նշանն են խորհրդանշում, քրիստոնեության շրջանում այդ եռանկյունին բնորոշվում է է սուրբ երրորդության և ընտանիքի խորհրդանշանների հետ։
Պատրիսիա Մեյ
Երկեր
Ըստ Mundo Nuevo ամսագրի հրապարակման՝ Պատրիսիա Մեյի աշխատանքները «կենտրոնացած են տարբեր մշակույթներում էվոլյուցիայի, կյանքի իմաստի, հոգևոր արժեքների արտացոլման վրա» ։
Տուֆակերտ նստարան
Ծանոթագրություններ
Կատեգորիա:Ավետիք Իսահակյանի տուն-թանգարան Կատեգորիա:Երևան
Պատրիսիա Մեյ
Ծանոթագրություններ
Կատեգորիա:Չիլիացի մարդաբաններ Կատեգորիա:Չիլիի համալսարանի շրջանավարտներ
რ
Ռաէ (վրացերեն՝ რაე), վրացական այբուբենի 17-րդ տառը (հին վրացերենում՝ 19-րդ տառը)։ Համապատասխանում է հայերեն Ռ ռ|Ր ր տառին։
Վրացական թվային համակարգում համապատասխանում է 100 արժեքին ։
Աշոտ Մարգարյան (այլ կիրառումներ)
Աշոտ Մարգարյան անունը կարող է վերաբերել հետևյալ անձանց.
Քինգ Քոնգ
Կինգ Կոնգ (King Kong), քսաներորդ դարի մասսայական մշակույթի ամենահայտնի կերպարներից մեկն է, նախապատմական հզոր գորիլլա։ Այդ կերպարը ծնվել է ի շնորհիվ Մերիանա Կուպերի և Էրնստ Շոդսակայի 1993 թվականի համանուն ֆիլմի և շուտով դարձավ հայտնի։ Ավելի ուշ ստեղծվեցին այդ ֆիլմի մի քանի շարունակություններ և ռիմեյքներ, որոնց մեջ երկար ժամանակ լավագույնը Ջոն Հիլլերմենի 1976 թվականի «Քինգ-Քոնգ»-ն էր։
2005 թվականի դեկտեմբերի 14-ին էկրան բարձրացավ նոր ռիմեյք` Փիթեր Ջեքսոնի ռեժիսորությամբ։
Քինգ-Քոնգը դարձավ նաև մուլսերիալների, կոմիքսների և խաղերի հերոս։ Այդ հերոսի հիման վրա ստեղծվեցին մասսայական մի քանի այլ հայտնի կերպարներ։ Ֆիլմը պատմում է աղջկա նույն ինքը (Ann)-մասին։ ֆիլմի սյուժեն-աղջիկը աշխատում էր մի թատրոնոմ որտեղ շատ քիչ էին վարձատրում։Օրերից մի օր երբ ախջիկը գալիս է աշխատանքի նա տեսնում է որ թատրոնը ամբողջությամբ հատակին է հավասարվել։Աղջիկը ճարահածյալ սկսում ուրիշ աշխատանք գտնել սակայն մի քանի ժամվա փռտնտուքներից հետո աղջիկը քաղց է զգում։Ոչ մի լումա նա չուներ այդ պատճառով մեկ խնձոր ........շարունակությունը դիտեք ինքներտ (Кинг Конг / King Kong (2005)):
Արտաքին հղումներ
Կատեգորիա:Ֆիլմերի հերոսներ Կատեգորիա:Կոմիքսների կերպարներ Կատեգորիա:Մուլտֆիլմերի կերպարներ
Ամատան (գետակ)
Ամատան, գետակ (առվակ) Հայկական լեռնաշխարհում, Ճորոխի ավազանում, նրա աջակողմյան վտակը։ Մայր գետին միանում է Ամատան գյուղի մոտ ։
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
1126
Կատեգորիա:1126 Կատեգորիա:Տարեթվեր
Շպանկովո
Շպանկովո (Шпаньково), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1054 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Հարձակում Թել Ավիվի դելֆինարիումում
Արյունահեղություն դելֆինարիումի դիսկոտեկում՝ 2001 թվականի հունիսի 1-ին Համասի ինքնասպան-ահաբեկչի կողմից իրականացրած ահաբեկչական գործողություն, որի ընթացքում իսլամիստ ահաբեկիչը պայթեցրել է իրեն Թել Ավիվի (Իսրայել) ծովափնյա գիշերային ակումբում՝ սպանելով 21 իսրայելցիների, որոնցից 16-ը եղել են դեռահաս, 120 մարդ վիրավորվել է  ։ Զոհերի մեծամասնությունը իսրայելցի դեռահաս աղջիկներ էին, որոնց ընտանիքները նախկինում ներգաղթել էին ԽՍՀՄ-ի տարածքից։
Հարձակում
Կալկիլյա քաղաքից ինքնասպան-ահաբեկիչ Սաիդ Հոտարին ուրբաթ երեկոյան կանգնած էր Դելֆինարիումի դիմաց, երբ տարածքը լցվեց պատանիներով։ Ամբոխի մեծ մասը նախկին ԽՍՀՄ տարածքից ռուսախոս ընտանիքների երիտասարդներ էին, որոնք սպասում էին Դելֆին դիսկո-պարային երեկույթին մասնակցելու համար, իսկ մյուսները մտնում էին հարակից գիշերային ակումբ ։ Ողջ մնացածները հետագայում նկարագրել են, թե ինչպես երիտասարդ պաղեստինցի ահաբեկիչը ծաղրել է իր զոհերին նախքան պայթյունը, նրանց մեջ շրջել է ծպտված հագուստով և սխալմամբ նրան համարել են Ասիայի ուղղափառ հրեա։ Նախքան ռումբը պայթեցնելը, նա պայթուցիկներով լի թմբուկ է խփել և զոհերին եբրայերենով ծաղրել «ինչ-որ բան է տեղի ունենալու» ։ 23:27 րոպեին նա պայթեցրել է պայթուցիկ սարքը ։ Վկաները պնդում էին, որ մարմնի մասերը տարածվեցին ամբողջ տարածքում։ Հարևանությամբ գտնվող շատ քաղաքացիներ շտապ օգնություն էին ցույց տալիս։
Մահացածների տվյալներ
Սպանվել են մեկ իսրայելացի զինվորական և 20 քաղաքացիական անձիք, հիմնականում պատանի աղջիկները, որոնց ծնողները նախկինում գաղթել էին Իսրայել ԽՍՀՄ-ից ՝
Ոճրագործներ
Թե՛ իսլամական ջիհադը, թե՛ «Հըզբոլլահ-Պաղեստին» ահաբեկչական խումբը, ի սկզբանե, պատասխանատվություն են ստանձնել ահաբեկչության համար, սակայն հետագայում հրաժարվել են այդ պահանջներից ։ Ավելի ուշ պարզվել է, որ հարձակումը կատարել է 22-ամյա Սաիդ Հոտարին «Համաս» զինված պաղեստինա-իսլամիստական խմբավորումից ։
Հետևանքներ
Հարձակումից հետո իսրայելցիներից շատերը պահանջել են կոշտ ռազմական փոխհատուցում։ Այնուամենայնիվ, վարչապետ Արիել Շարոնը որոշել է շտապ հակընդեմ գործողություններ չկատարել։ ԱՄՆ-ը և այլ կառավարություններ Իսրայելի վրա դիվանագիտական ճնշում են գործադրել ձեռնպահ մնալ գործողություններից ։ Այնուամենայնիվ, հարձակումը հետագայում նշվեց որպես Իսրայելի կառավարության կողմից Իսրայելի Իսրայելական բաժանիչ արգելապատը կառուցելու պատճառներից մեկը. :
Ռամալլայի փողոցներում տասնյակ պաղեստինցիներ տոնում և հրավառություն էին անում ։ Ահաբեկիչ Սաիդ Հոտարիի հայրը գովաբանել էր նրան որպես նահատակ ։ Նախագահ Ջորջ Բուշը պահանջեց, որ Յասեր Արաֆաթը դատապարտի ահաբեկչական գործողությունը ։ Հաջորդ օրը Իսրայելի արաբները կանգնեցին Դելֆինարիումի հարևանությամբ գտնվող «Հասան Բեք» մզկիթում և առարկաներ նետեցին ոստիկանության վրա ։
Իսրայելի Ահաբեկչության ուսումնասիրման տեղեկատվական կենտրոնի տվյալներով Իսրայելի պաշտպանության բանակի հետ սերտ կապեր ունեցող Իսրայելում հաստատված կազմակերպությունը, ԻՊԲ-ի օպերատիվ պաշտպանական գործողության ընթացքում ունեցել է նահատակների ընտանիքների և վիրավորների խնամքի հաստատության կողմից տրված երկու փաստաթուղթ, որոնք գտնվում են Պաղեստինյան ազգային մարմնի սոցիալական հարցերի նախարարության իրավասության տակ։ Փաստաթղթերում մանրամասն նկարագրված է 2000 ԱՄՆ դոլարի փոխանցումը ինքնասպան ահաբեկիչի հորը, որն այդ ժամանակ ապրում էր Հորդանանում (2001 թվականի հունիսի 18) ։
Դելֆինարիումի տեղայնք
Ահաբեկչությունից հետո Դելֆինարիումը լքված էր Թել Ավիվի առափնյայում՝ պատված գրաֆիտներով, մինչև 2018 թվականի մայիսին շենքը քանդվեց ։ Տարիներ շարունակ զոհերի ընտանիքի անդամները անհաջողությամբ քարոզարշավ են կազմակերպել` մշտապես պահպանել ավերված շենքը որպես հուշարձան։ Սակայն շենքը քանդվեց, որպեսզի ափի երկայնքով քայլուղին ընդարձակվի ։ Այս վայրում ամեն տարի տեղի է ունենում ահաբեկչության զոհերի հիշատակի արարողություն ։
Արտաքին հղումներ
Կատեգորիա:2001 ահաբեկչություններ
1125
Կատեգորիա:1125 Կատեգորիա:Տարեթվեր
Նորիյուկի Աբե
Նորիյուկի Աբե (阿部 記之), ճապոնական անիմե ռեժիսոր և ձայնային ռեժիսոր։ Նրա հայտնի անիմե ստեղծագործություններից է Ninku, Flame of Recca, «Բլիչ», ինչպես նաև YuYu Hakusho անիմեները, որոնք գրավել են Anime Grand Prix-ի Animage ամսագիրը 1993 թվականից մինչև 1994 թվականը։
Խելահեղ ինքնաթիռը
Խելահեղ ինքնաթիռը (Plane Crazy), Ուոլթ Դիսնեյ ընկերության մուլտֆիլմը, որը թողարկվել է 1928 թվականին և որտեղ առաջին անգամ հայտնվել է Միկի Մաուս անունով կերպարը։
Մուլտֆիլմի ռեժիսորներն են Ուոլթ Դիսնեյը և Աբ Այվերկսը։ Վերջինս նաև ֆիլմ անիմատորն է, որի արտադրության վրա ծախսել է 6 շաբաթ (օգնականներ Հյու Խարմանի և Ռուդոլֆ Այզինգի հետ համագործակցությամբ)։ Առաջին անգամ մուլտֆիլմը թողարկվել է 1928 թվականի մայիսի 15-ին` առանց ձայնի և «Միկի Մաուսը խելահեղ ինքնաթիռի մեջ» անվանումով (Mickey Mouse In Plane Crazy), սակայն նույն թվականի դեկտեմբերին կոմպոզիտոր Կարլ Ստոլինգը մուլտֆիլմի համար սաունթրեք է գրել, իսկ արդեն 1930 թվականին Ուոլթ Դիսնեյը լիցենզավորել է մուլֆիլմը ներկայիս անվանումով։
Վերաթողարկում DVD ձևաչափով
Մուլտֆիլմը DVD ձևաչափով երկու անգամ վերաթողարկվել է Walt Disney Treasures հավաքածուների մեջ։
Այս մուլտֆիլմը ներառվել է նաև «Վիլիի շոգենավը» թողարկման մեջ։
Ստեղծման պատմություն
Միկի Մաուսի կերպարով առաջին` «Խելահեղ ինքնաթիռը» մուլտֆիլմն ստեղծվել է Չարլզ Լինդբերգի թռիչքների ազդեցության տակ, երկրորդը մուլտֆիլմը եղել է «Ջայլամով արշավը»։
Երկու մուլտֆիլմներն էլ եղել են համր և վարձույթում հաջողություն չեն ունեցել։ Երրորդ` «Վիլիի շոգենավը» մուլտֆիլմը հնչյունավորվել է և մեծ հաջողություն է ունեցել։ Դիսնեյը հրավիրել է կոմպոզիտոր Կարլ Ստոլինգին, և վերջինս երաժշտություն է ընտրել համր մուլտֆիլմերի համար։ Համր տարբերակները թողարկվել են 1928 թվականին, իսկ հնչյունավորված տարբերակները` 1929 թվականին ։
Պարգևներ
Միկի Մաուսն աստղ է ստացել Հոլիվուդի փառքի ծառուղում։
Когда твоя девушка больна
«Когда твоя девушка больна», խորհրդային «Կինո» ռոք խմբի երգը, որը ներառվել խմբի «Чёрный альбом» ութերորդ ստուդիական ալբոմում։ Թողարկվել է հեղինակի՝ Վիկտոր Ցոյի մահվանից հետո։ Երգը երաժիշտները բազմիցս կատարել են «կվարտիրնիկներում» 1988 թվականից։ Հեղինակը նախատեսել էր ստեղծել բոյ-բենդ, որը պետք է կատարեր, Ցոյի կարծիքով, «փոփսային» երգեր (ներառյալ «Когда твоя девушка больна» երգը)։ Նա տեղ չի գտել նախկինում հրատարակված սկավառակներում։ «Чёрный альбом» ալբոմում այն նույնպես չի հարմարվել, բայց երաժիշտները համարել են, որ հանդիսատեսը պետք է լսի այն ։
Կոմպոզիցիայի տեքստը բավականին պարզ է. քնարական հերոսը տխուր է, քանի որ իր ընկերուհին հիվանդ է, և ամբողջ աշխարհն առանց նրա կարծես «այն չէ», ոչինչ ուրախություն չի պարգևում։ Վիտալի Կալուգինը երգի տեքստը անվանել է հեգնական։
Երաժշտական Փորձագետները որոշակի համընկնումներ են տեսել «Когда твоя девушка больна» և «The Smiths» խմբի «Girlfriend in a Coma» երգերի միջև։
Նախապատմություն
Կան շատ տարբեր վարկածներ, թե ում է նվիրված երգը։ Դրանցից մեկի համաձայն՝ կոմպոզիցիան նվիրված է Վիկտոր Ցոյի կնոջը՝ Մարիաննա Ցոյին։ Սակայն կոմպոզիցիան գրելու ժամանակ ամուսիններն այլևս միասին չեն ապրել ։ Կա ևս մեկ, ավելի պարզ ենթադրություն. «Կինո» խմբի ղեկավարը երգը գրել է, որպեսզի մխիթարի Յուրի Կասպարյանին, քանի որ հիվանդ էր նրա ընկերուհին՝ Մարինա Սմիռնովան, որը Ցոյի հետ նկարահանվել է «Ասեղ» («Игла») ֆիլմի գլխավոր դերում. Ես հաճախ էի հիվանդանում, իսկ Յուրին դեղորայքով պտտվում էր շուրջս։ Վիտյան չէր կարողանում նրան ոչ մի տեղ տանել իմ պատճառով։ Այդ ժամանակ ծնվեց «Когда твоя девушка больна» երգը, որը դարձավ այդ ժամանակի հիթ։ Այս երգն ու «Ասեղ» ֆիլմում կատարած դերը միակն են, որ մնացել եմ Վիտայից։
Երաժշտական ոճ
Այո, ես զբաղվում եմ փոփ երաժշտությամբ։ Երաժշտությունը պետք է ընդգրկի ամեն ինչ. այն անհրաժեշտության դեպքում պետք է ծիծաղեցնի, պետք է զվարճացնի, իսկ երբ պետք է, նաև ստիպի մտածել։ ...«Когда твоя девушка больна» երգում կա կատակ և ամենապարզ հանգեր, ինչպիսիք են՝ «кино — вино», և ուրիշ ոչինչ։
Երգը բազմաթիվ հարցադրումների տեղիք է տվել իր նկատելի փոփ հնչողության պատճառով։ Ոմանք դրա պատճառ են համարել պրոդյուսերի փոփոխությունը, սակայն Յուրի Այզենշպիսը և խմբի անդամները հերքել են դա։ Վիկտոր Ցոյի ստեղծագործության հետազոտող Վիտալի Կալգինը չի համաձայնել այս կարծիքի հետ։ Նա կարծիք է հայտնել, որ «Կինո» խմբի ստեղծագործությունը փոփ երաժշտության տարրեր է ներառել ի սկզբանե։ Ավելին, «Это не любовь» ալբոմում, Կալգինի կարծիքով, կան ավելի «փոփ» երգեր, քան «Когда твоя девушка больна» երգը։
Քավեր տարբերակներ
2000 թվականին երգչուհի Յուլիա Չիչերինան ձայնագրել է երգի քավեր տարբերակը «КИНОпробы» ալբոմի համար ։
Արտաքին հղումներ
Կատեգորիա:Ռուսերեն երգեր Կատեգորիա:Խորհրդային երգեր Կատեգորիա:Փոփ երգեր
1124
Մահեր
Կատեգորիա:1124 Կատեգորիա:Տարեթվեր
Գլադիս Մարին
Գլադիս դել Կարմեն Մարին Միլի (Gladys del Carmen Marín Millie, ), չիլիցի քաղաքական գործիչ, Չիլիի Կոմունիստական ​​կուսակցության գլխավոր քարտուղար 1994-2002 թվականներին, և Կոմունիստական կուսակցության նախագահ 2002-2005 թվականներին, բանաստեղծուհի։
Կենսագրություն
Ծնվել է գյուղացու և ուսուցչի ընտանիքում, սովորել է Տալագանտե քաղաքում, 11 տարեկանում մեկնել է Սանտյագո։ Մասնագիտությամբ եղել է ուսուցչուհի։
1950-ական թվականի երկրորդ կեսին մանկավարժական դպրոցում սովորելու ընթացքում մասնակցել է տեղի ուսանողական կազմակերպության միջոցառումներին, իսկ հետո դարձել կազմակերպության ղեկավարը։ 1958 թվականին միացել է Չիլիի կոմունիստական կուսակցության ​​երիտասարդության թևին (Juventudes Comunistas de Chile), 1963 թվականին ընտրվել է կուսակցւթյան գլխավոր քարտուղար։ 1965, 1969 և 1973 թվականներին ընտրվել է Ազգային Կոնգրեսի անդամ։
1973 թվականի սեպտեմբերի 11-ի ռազմական հեղաշրջումից հետո Մարին ութ ամիս թաքնվել է ապաստանել է Չիլիի մայրաքաղաքում գտնվող Նիդեռլանդների դեսպանատանը, որից հետո մեկնել Է արտերկիր։
1976 թվականին, երբ նա գտնվել է Կոստա Ռիկայում, ամուսինը՝ Չեխոսլովակիայի Կոմկուսի Կենտկոմի քաղաքական հանձնաժողովի անդամ և համալսարանի դասախոս Խորխե Մունյոսը գերի է ընկել բռնապետության հատուկ ծառայությունների գործակալների կողմից և անհետ կորել։
1978 թվականին նա վերադարձել է հայրենիք և ակտիվորեն մասնակցել Կոմունիստական ​​կուսակցության գործունեությանը ։ 1984 թվականին ընտրվել է Չեխոսլովակիայի կոմունիստական ​​կուսակցության գլխավոր քարտուղարի տեղակալ, իսկ 1994 թվականին դարձել է կուսակցության ղեկավարը։
Գլադիս Մարինի մահվան կապակցությամբ Չիլիի նախագահ Ռիկարդո Լաոսը (Չիլիի սոցիալիստական ​​կուսակցություն) երկրում երկօրյա համազգային սուգ է հայտարարել ։
Սանտյագոյի փողոցներից մեկը վերանվանվել է Գլդիս Մարինի պատվին։
2005 թվականին Մարին մահացել է Սանտյագոյում գտնվող իր տանը։
Արտաքին հղումներ
Կատեգորիա:Ֆեմինիստներ ըստ ազգության Կատեգորիա:Չիլիի կոմունիստներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Բնօրինակում անաղբյուր հոդվածներ Կատեգորիա:Չիլիի քաղաքական գործիչներ